**รายงานการประชุมสภาองค์การบริหารส่วนตำบลนาสิงห์**

**สมัยประชุมสามัญ สมัยที่ 3 ครั้งที่ 2**

**ประจำปี 2562**

**วันที่ 26 เดือน สิงหาคม พ.ศ.2562**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายดม สายแสน | สมาชิกสภา อบต. หมู่ที่ 6 | ดม สายแสน |
| 10 | นายเวียงชัย ยิ่งยืน  | สมาชิกสภา อบต. หมู่ที่ 7 | เวียงชัย ยิ่งยืน |
| 11 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 12 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 5 | นางลำพันธ์ บุญกลิ่น | - | ลำพันธ์ บุญกลิ่น |
| 6 | นายมานพ ยิ่งยืน | - | มานพ ยิ่งยืน |
| 7 | นายเคลือบ กุลวงค์ | ผู้ช่วยผู้ใหญ่บ้าน หมู่ที่ 5 | เคลือบ กุลวงค์ |
| 8 | นายสำเภา ทาอ่อน | ผู้ใหญ่บ้าน หมู่ที่ 2 | สำเภา ทาอ่อน |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 12 คน ผู้เข้าร่วมประชุม จำนวน 8 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 2 ประจำปี 2562 ในวันที่ 26 สิงหาคม 2562

 -ตามหนังสือที่ บก 77301/ว020 ลงวันที่ 22 สิงหาคม 2562 ได้แจ้งนัดประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 2 ประจำปี 2562 ในวันที่ 26 สิงหาคม 2562 เวลา 09.00 น. เป็นต้นไป

 ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562 ในวาระที่ 2 (ขั้นแปรญัตติ) และในวาระที่ 3 (ขั้นลงมติ) ตามลำดับ ปรากฏตามระเบียบวาระการประชุมฯที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีดังกล่าว เมื่อวันที่ 22 สิงหาคม 2562 และสมาชิกทุกท่านได้รับไปแล้ว จึงแจ้งให้ทราบโดยทั่วกัน

ที่ประชุม - รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยประชุมสามัญ สมัยที่ 3 ครั้งที่ 1 ประจำปี 2562**  **เมื่อวันที่ 15 สิงหาคม 2562**

ประธาน -ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าห้องประชุมองค์การบริหารส่วนตำบล และห้องกิจการสภาองค์การบริหารส่วนตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม -รับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ครั้งที่ 1 ประจำปี 2562 เมื่อวันที่ 15 สิงหาคม 2562 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

ประธาน **3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 ในวาระที่2 (ขั้นแปรญัตติ)**

⏺**สาระสำคัญ**

ตามมติที่ประชุมสภาองค์การบริหารส่วนตำบลนาสิงห์ ในการประชุมสมัยสามัญ สมัยที่ 3 ประจำปี 2562 ครั้งที่ 1 เมื่อวันที่ 15 สิงหาคม 2562 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อ

-3-

กรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น

 คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2563 เสร็จเรียบร้อยแล้ว เมื่อวันที่ 22 สิงหาคม 2562 ปรากฏว่าไม่มีสมาชิกสภาองค์การบริหารส่วนตำบลหรือผู้บริหารฯท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม โดยไม่มีการแปรญัตติและขอสงวนคำแปรญัตติแต่อย่างใด รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯไปแล้ว ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. - **ข้อกฎหมาย/ระเบียบที่เกี่ยวข้อง**

 **-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

 **ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

 เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

 ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน -ดังนั้น จึงสรุปว่า ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2563 ในวาระที่2 ไม่มีการแปรญัตติและแก้ไขแต่ประการใด

-4-

โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิม

 -ขอเชิญสมาชิกเข้าที่ประชุม (และได้ตรวจนับองค์ประชุม ปรากฏว่ามีสมาชิกในที่ประชุม จำนวน 12 ท่าน เป็นอันครบองค์ประชุม จึงเสนอให้ที่ประชุมพิจารณาว่าจะเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร

มติที่ประชุม -ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก(เห็นด้วย11 เสียง และงดออกเสียง1 เสียง )

ประธาน -เมื่อที่ประชุมเห็นด้วยกับคณะกรรมการแปรญัตติฯเป็นอันว่าในวาระที่ 2 (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2563 ตามร่างฉบับเดิม

 -และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2563 ในวาระที่ 3 (ขั้นลงมติ) ต่อไปหรือไม่

นายสมศักดิ์ ทองอุ่น -เสนอให้สภาองค์การบริหารส่วนตำบลพิจารณาลงมติร่างข้อบัญญัติงบประมาณ

(สมาชิกสภา อบต.) รายจ่ายประจำปีงบประมาณ 2563 ในวาระที่ 3 (ขั้นลงมติ) ในการประชุม ครั้งนี้ตามลำดับต่อไป

ประธาน -ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเป็นอย่างอื่นเพิ่มเติม จึงขอให้ที่ประชุมพิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2563 ในวาระที่ 3 (ขั้นลงมติ) ในการประชุมครั้งนี้ต่อไปหรือไม่

มติที่ประชุม -เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2563 ในการประชุมครั้งนี้ตามลำดับต่อไปด้วยมติเสียงข้างมาก (เห็นด้วย 11 เสียง และงดออกเสียง 1 เสียง

ประธาน **3.2 การพิจารณาลงมติร่างข้อบัญญัติงบประมาณรายจ่ายประจำปีงบประมาณ พ.ศ.2563 ในวาระที่ 3 (ขั้นลงมติ)**

 -เมื่อที่ประชุมมีมติให้พิจารณาร่างข้อบัญญัติงบประมาณรายจ่ายประจำปีงบประมาณพ.ศ.2563 ในวาระที่ 3 (ขั้นลงมติ) ในการประชุมครั้งนี้ต่อไป

⏺**สาระสำคัญ**

**-**ในวาระที่สอง(ขั้นแปรญัตติ) ไม่มีการแปรญัตติและที่ประชุมลงมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ.2563 ตามร่างฉบับเดิม และให้ที่ประชุมพิจารณาในวาระที่ 3 (ขั้นลงมติ) ต่อไป

**-**ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

**เลขานุการสภา อบต.** ⏺ **ข้อกฎหมาย/ระเบียบที่เกี่ยวข้อง**

 **-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

**-**5-

**-ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่

ประธาน -ได้เชิญสมาชิกเข้าที่ประชุม (และได้ตรวจนับองค์ประชุมใหม่อีกครั้งหนึ่ง ปรากฏว่ามีสมาชิกในที่ประชุม จำนวน 12 คน เป็นอันครบองค์ประชุม)

จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2563 หรือไม่

มติที่ประชุม ลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2563ด้วยมติเสียงข้างมาก (เห็นด้วย 11 เสียงและงดออกเสียง 1 เสียง)

ประธาน - ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

ประธาน **3.3 ขออนุมัติแก้ไขเปลี่ยนแปลงคำชี้แจงรายจ่ายงบประมาณประจำปีงบประมาณ พ.ศ.2563**

 **3.3.1 โครงการก่อสร้างทางระบายน้ำคอนกรีตเสริมเหล็ก หมู่ที่ 1 เพื่อให้เข้ากับสภาพพื้นที่ก่อนสร้าง**

นายศุภชัย นาอุดม - ข้อความเดิม

(ผอ.กองช่าง) โครงการก่อสร้างทางระบายน้ำคอนกรีตเสริมเหล็ก หมู่ที่ 1 ตั้งไว้ 110,000 บาท เพื่อจ่ายเป็นค่าก่อสร้างทางระบายน้ำคอนกรีตเสริมเหล็ก ขนาดกว้าง 0.30 เมตร

 ลึก 0.30 เมตร ยาว 71 เมตร รายละเอียดตามแบบแปลนที่ อบต.นาสิงห์ กำหนด

-เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

-เป็นไปตามแผนพัฒนาท้องถิ่นสี่ปี (พ.ศ.2561 – 2564) ฉบับเพิ่มเติม/เปลี่ยนแปลง ครั้งที่ 1 หน้า 46 ลำดับที่ 43

* ข้อความใหม่

 โครงการก่อสร้างทางระบายน้ำคอนกรีตเสริมเหล็ก หมู่ที่ 1 ตั้งไว้ 110,000 บาท เพื่อจ่ายเป็นค่าก่อสร้างทางระบายน้ำคอนกรีตเสริมเหล็ก ขนาดกว้าง 0.25 เมตร

 ลึก 0.25 เมตร ยาว 74 เมตร รายละเอียดตามแบบแปลนที่ อบต.นาสิงห์ กำหนด

-เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

-เป็นไปตามแผนพัฒนาท้องถิ่นสี่ปี (พ.ศ.2561 – 2564) ฉบับเพิ่มเติม/เปลี่ยนแปลง ครั้งที่ 1 หน้า 46 ลำดับที่ 43

มติที่ประชุม - อนุมัติ (ให้เปลี่ยนแปลงคำชี้แจงรายจ่ายงบประมาณประจำปีงบประมาณ พ.ศ. 2562

-6-

**ระเบียบวาระที่ 4** **เรื่องอื่นๆ**

ประธาน - ขอเชิญให้สมาชิกในที่ประชุมเสนอเรื่องอื่นๆ

นายดม สายแสน 1. ฝากให้ปรับปรุงแก้ไขน้ำประปาไม่สะอาด น้ำเป็นสีแดงและขุ่น

(สมาชิกสภา อบต.) 2. แจ้งเรื่องไฟฟ้าส่องสว่างมาแล้ว แต่ยังไม่ได้รับการแก้ไข

 3. ฝากให้ลงดินลูกรังหลังการเก็บเกี่ยวข้าวเสร็จแล้ว

 4. ฝากดูแลแก้ไขถนนแตกหัก จุดเดิมของหมู่ที่ 6 ด้วย

นางสาววันเพ็ญ ฉั่นพัฒนาพงศ์ - ข้อบัญญัติงบประมาณรายจ่ายประจำปี 2562 โครงการถนนลูกรังปกติจะทำภายปลัด อบต. ปฏิบัติหน้าที่ หลังเก็บเกี่ยวข้าวเสร็จ องค์การบริหารส่วนตำบลได้รับงบประมาณเร่งด่วนคือ เงิน

นายก อบต.) อุดหนุนเฉพาะกิจเข้ามา คือโครงการก่อสร้างถนนแอสฟัสติกส์ จึงดำเนินการก่อน เพื่อให้ทันกำหนดเวลา

นายศุภชัย นาอุดม - ในส่วนของน้ำประปา ให้ผู้รับจ้างทำสัญญาจัดซื้อจัดจ้างอยู่ แต่อยู่ในฤดูฝน

(ผอ.กองช่าง) จะรีบแก้ไขให้

นายมีชัย นาเวียง 1. ฝากให้แก้ไขถนนเป็นหลุม หน้าบ้านกำนันคนเก่าด้วย เนื่องจากอาจเกิดอุบัติเหตุ

(สมาชิกสภา อบต.) ได้

 2. ฝากแก้ไขถนนต่างระดับหน้าวัดหมู่ที่ 5 เนื่องจากมีอุบัติเหตุรถลื่นล้ม บาดเจ็บ

นายสุรพล นันทา 1. ฝากให้เข้าไปแก้ไขท่อประปารั่วซึม หน้าบ้านนายวิมล โพธิ์ศรี

(เลขานุการสภา อบต.) 2. ฝากแก้ไขท่อระบายน้ำอุดตัน แตกหัก ชำรุด จุดข้ามถนนสามแยก

3. ยังมีการทิ้งขยะตามริมถนนป่าโคกพอก ส่งผลกระทบกับสภาพแวดล้อม ฝากแก้ไขด้วย

นายทองปัก มีศรี 1. น้ำประปา ใส ไม่ขุ่นแล้ว ขอขอบคุณ ผอ.กองช่างด้วย

(สมาชิกสภา อบต.) 2. ฝากดูแลไฟฟ้าส่องสว่างด้วย

นายประศาตร์ ยิ่งยืน 1. ฝากดูแลแก้ไขถนนหน้าบ้านอดีตผู้ใหญ่บ้านวิกาล ด้วย เนื่องจากมีน้ำท่วมถนน มีคน

(สมาชิกสภา อบต.) หกล้ม ได้รับบาดเจ็บ

 2. ฝากแก้ไขไฟฟ้าส่องสว่างดับเส้นกลางหมู่บ้าน ถนนศรีวิไล – นาสะแบง ด้วย

นายศุภชัย นาอุดม 1. ในส่วนปัญหาของหมู่ที่ 2 จะลงไปตรวจสอบเพื่อหาแนวทางแก้ไขต่อไป

(ผอ.กองช่าง) 2. ในส่วนหมู่ที่ 3 จะเข้าไปดูแลแก้ไขให้

นายสำเภา ทาอ่อน - ผู้รับเหมาซื้อยางพารากับเกษตรกรโซนนาทราย ได้ตกลงช่วยบำรุงถนน เป็นดินลูกรัง

(ผู้ใหญ่บ้าน หมู่ที่ 2) จำนวน 100 รถพร้อมปรับพื้นถนนด้วย งบประมาณ 30,000 บาท โดยจะขนให้หลังฤดูฝน จึงแจ้งเพื่อให้ทาง อบต.นาสิงห์รับทราบ

นางสาววันเพ็ญ ฉั่นพัฒนาพงศ์ - แจ้งเรื่องกฎหมายที่มีการตราขึ้นใหม่และที่แก้ไขปรับปรุง มีดังนี้

ปลัด อบต. ปฏิบัติหน้าที่ 1. พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562

นายก อบต.) 2. พระราจชบัญญัติองค์การบริหารส่วนจังหวัด (ฉบับที่ 5) พ.ศ.2562

 3. พระราชบัญญัติเทศบาล (ฉบับที่ 14) พ.ศ.2562

 4. พระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ.2562

 5. พระราชบัญญัติระเบียบบริหารราชการกรุงเทพมหานคร (ฉบับที่ 6) พ.ศ.2562

 6. พระราชบัญญัติบริหารราชการเมืองพัทยา (ฉบับที่ 3) พ.ศ.2562

⏺**สาระสำคัญ**

* **จำนวนสมาชิกสภาองค์การบริหารส่วนตำบล**
* **เขตเลือกตั้ง/การได้มาซึ่งสมาชิกสภาองค์การบริหารส่วนตำบล**

-7-

ภายใต้ 4 เงื่อนไขสำคัญ ดังนี้

1. เขตเลือกตั้ง (มาตรา 45)

กำหนดให้เขตหมู่บ้านเป็นเขตเลือกตั้ง

1. จำนวนสมาชิกสภาท้องถิ่น

กำหนดให้มีสมาชิกสภาองค์การบริหารส่วนตำบล จำนวนเขตละ 1 คน

โดยเริ่มต้นที่จำนวนสมาชิก 6 คน

1. กรณีจำนวนราษฎรไม่ถึง 25 คน

กรณีหมู่บ้านใดมีราษฎรตามหลักฐานการทะเบียนราษฎรไม่ถึง 25 คน ให้รวมหมู่บ้านนั้นกับหมู่บ้านที่มีพื้นที่ติดต่อกันและเมื่อรวมกันแล้วจะมีราษฎรถึง

25 คนเป็นเขตเลือกตั้งเดียวกัน

1. จำนวนสมาชิกกรณีจัดการเลือกตั้งใหม่

กรณีจัดให้มีการเลือกตั้งใหม่เพราะเหตุที่ไม่มีผู้ได้รับเลือกตั้งไม่ครบจำนวน ถ้ายังไม่ครบจำนวนอีกให้ถือว่าสมาชิกนั้นประกอบด้วยจำนวนที่มีอยู่จนกว่าจะครบอายุสภาฯ เว้นแต่จะมีจำนวนสมาชิกไม่ถึง 6 คน

* **คุณสมบัติและลักษณะต้องห้าม และการกระทำการอันต้องห้ามของสมาชิกสภาองค์การบริหารส่วนตำบลและนายกองค์การบริหารส่วนตำบล**
	+ **ผู้บริหารองค์การบริหารส่วนตำบล**
1. **อายุนายกองค์การบริหารส่วนตำบล**

กำหนดให้ผู้สมัครรับเลือกตั้งเป็นนายกองค์การบริหารส่วนตำบลต้องมีอายุ

ไม่ต่ำกว่า 35 ปีนับถึงวันเลือกตั้ง (มาตรา 58/1)

1. **วาระการดำรงตำแหน่ง**

นายกองค์การบริหารส่วนตำบลมีวาระอยู่ในตำแหน่งคราวละสี่ปีนับแต่วันเลือกตั้ง แต่จะดำรงตำแหน่งเกินสองวาระไม่ได้

ในกรณีที่นายกองค์การบริหารส่วนตำบลดำรงตำแหน่งไม่ครบระยะเวลาสี่ปีก็ให้ถือเป็นหนึ่งวาระ และเมื่อได้ดำรงตำแหน่งสองวาระติดต่อกันแล้วจะดำรงตำแหน่งอีกเมื่อพ้นระยะเวลาสี่ปีนับแต่วันพ้นตำแหน่ง

1. **คุณสมบัติของรองนายกองค์การบริหารส่วนตำบล**

คุณสมบัติเช่นเดียวกับนายกองค์การบริหารส่วนตำบล ยกเว้นการนับอายุและการนับเวลาของคุณสมบัติหรือลักษณะต้องห้ามอื่นให้นับถึงวันแต่งตั้ง

1. **คุณสมบัติและลักษณะต้องห้ามอื่น**

คุณสมบัติและลักษณะต้องห้ามของผู้บริหารนอกจากที่กล่าวมาให้เป็นไปตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

* + **การกระทำอันต้องห้ามของผู้บริหาร**
1. **ผู้บริหารองค์การบริหารส่วนตำบลต้องไม่กระทำการ**

1. ดำรงตำแหน่งหรือปฏิบัติหน้าที่อื่นใดในส่วนราชการ หน่วยงานของรัฐหรือรัฐวิสาหกิจ เว้นแต่ตำแหน่งที่ดำรงตามบทบัญญัติแห่งกฎหมาย หรือเป็นการปฏิบัติหน้าที่เพื่อประโยชน์ในการบริหารราชการแผ่นดินหรือตามนโยบายของรัฐบาล

 2. เป็นผู้มีส่วนได้ส่วนเสียในสัญญาหรือกิจการที่กระทำกับหรือให้แก่องค์การบริหารส่วนตำบลนั้น หรือมีส่วนได้ส่วนเสียในสัญญาหรือกิจการที่กระทำหรือจะกระทำกับ

 หรือให้แก่องค์กรปกครองส่วนท้องถิ่นอื่น โดยพฤติการณ์แสดงให้

 -8-

เห็นว่าเป็นการต่างตอบแทนหรือเอื้อประโยชน์ส่วนตนระหว่างกัน ทั้งนี้ ไม่ว่าทางตรงหรือทางอ้อม

 **2. การกระทำอันต้องห้ามของสมาชิกสภาองค์การบริหารส่วนตำบล**

ห้ามกระทำการตาม (2) เช่นเดียวกับผู้บริหารองค์การบริหารส่วนตำบล

1. **คุณสมบัติและลักษณะต้องห้ามอื่น**

คุณสมบัติและลักษณะต้องห้ามของผู้บริหารนอกจากที่กล่าวมาให้เป็นไปตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

ประธาน - ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม - ไม่มี

ประธาน - เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 15.30 น.**

 (ลงชื่อ) ผู้บันทึกรายงานการประชุม

 (นายสุรพล นันทา)

 เลขานุการสภาองค์การบริหารส่วนตำบลนาสิงห์

 (ลงชื่อ) ประธานกรรมการตรวจสอบรายงานการประชุม

 ( นางหนูการ จะหลาบหลอง)

 (ลงชื่อ) กรรมการตรวจสอบรายงานการประชุม

 ( นายทองปัก มีศรี )

 (ลงชื่อ) กรรมการและเลขานุการตรวจสอบรายงานการประชุม

 ( นายคำมี ก้อนบุญใส )

⏹การรับรองรายงานการประชุม

 ...............................................................................................................................................................

.....................................................................................................................................................................

(ลงชื่อ)

 ( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์